Traukinių žymėjimas (filmas)

Traukinių žymėjimas – 1996 m. Oskarui nominuotas ir BAFTA apdovanojimą pelnęs filmas, sukurtas pagal Irvino Velšo (Irvine Welsh) to paties pavadinimo romaną. Filmas pasakoja apie keleto nuo heroino priklausomų jaunuolių žengimą per gyvenimą. Filme vaidina Evanas Makgregoras (Ewan McGregor), Evenas Bremneris (Ewen Bremner), Džonis Ly Mileris (Jonny Lee Miller), Kevinas Makkidas (Kevin McKidd), Robertas Karlailas (Robert Carlyle) ir Keli Makdonald (Kelly Macdonald). Filme epizodiškai (narkotikų prekeivio vaidmenyje) pasirodo ir rašytojas, sukūręs Traukinių žymėjimą" – Irvinas Velšas (Irvine Welsh).

Scenarijų knygai pagal knygos siužetą parašė Džonas Hodžas (John Hodge). Nei knyga, nei filmas nėra susiję su hobiu, vadinamu „train spotting“. Tai yra domėjimasis geležinkeliu ir viskuo, kas su juo susiję. Filmo ir knygos pavadinime yra nuoroda į knygos epizodą (kuris neįtrauktas į filmą), kuriame Begbis ir Rentonas sutinka „an auld drunkard“ – seną girtuoklį – nenaudojomoje traukinių stotyje Leith Central, kurią jie naudoja kaip tualetą. Nevykusiai pokštaudamas anas jų paklausia, ar jie „treinspotina". Jiems palikus girtuoklį, Rentonas susivokia, kad girtuoklis – tai Begbio tėvas.

Filmas sukėlė kontroversiškų nuomonių kai kuriose šalyse – Didžiojoje Britanijoje, Australijoje, JAV. Kurių ne kurių nuomone, filmas propaguoja narkotikų vartojimą, o JAV senatorius Bobas Doulas (Bob Dole) net pasmerkė tariamą filmo amoralumą ir narkotikų šlovinimą 1996 m. prezidento rinkimų kampanijos metu, nors prisipažino nematęs jo.

Nepaisant šios polemikos, filmas buvo liaupsinamas kaip naujoviškas bei įspūdingas ir tais pačiais metais gavo Oskaro nominaciją už geriausią scenarijų, paremtą literatūros kūriniu. 1999 m. BFI apklausoje „Traukinių žymėjimas“ buvo 10-as filmų kategorijoje, o 2004 m. žurnalas „Total Film" įvardijo jį ketvirtuoju geriausiu visų laikų britų filmų.

Įspūdingas ne tik filmas, bet ir jo reklamos kampanija – filmo skrajutės sukurtos tuo metu populiariu reivo stiliumi; taip pat išleisti plakatai su visų pagrindinių aktorių, išskyrus Kevino Makkido (Kevin McKidd), kuris dėl ligos nedalyvavo filmo finalinėje fotosesijoje, atvaizdais.

 Aktoriai 
 Aktorius  Vaidmuo Ewan McGregor  Mark „Rents“ / „Rent Boy“ Renton Ewen Bremner  Daniel „Spud“ Murphy Jonny Lee Miller  Simon „Sick Boy“ Williamson Robert Carlyle  Francis Begbie Kevin McKidd  Tommy MacKenzie Kelly Macdonald  Dianne Forman Peter Mullan  Swanney (Mother Superior) James Cosmo  Mr. Renton Eileen Nicholas  Mrs. Renton Susan Vidler  Allison Pauline Lynch  Lizzy Shirley Henderson  Gail Irvine Welsh  Mikey Forrester

 Nuorodos 
 Trainspotting puslapis 
 Article on Trainspotting  Filmo aprašymas MetaPhilm tinklalapyje

Kategorija:1996 filmai
Kategorija:Jungtinės Karalystės filmai
Kategorija:Trileriai
Kategorija:Dramos
Kategorija:Danny Boyle filmai